جمهور باشقانی رجب طیب اردوغان، میللتین پرزیدنت وظیفه‌سینی شخصینه، مجلیس اکثریتینی ایسه عدالت و اینکیشاف پارتیسی ایله جمهور اتفاقینا وئردیگینی سؤیله‌دی.
اردوغان، سئچکی قوتولاری‌نین آچیلماسی‌نین درحال سونرا، ایستانبولدا مطبوعات نماینده‌لرینه بیانات‌لار وئردی.
اؤزونه و اتفاقا سس وئرن سئچیجی‌لره تشککور ائدن اردوغان، اولکه داخیلی و خاریجینده سس وئرن بوتون وطنداش‌لاری دا تبریک ائدیب.
میللتین آزاد ایراده‌سیله صاندیغا گئتدیگینی بیلدیرن اردوغان، سس وئرمه پروسه سلرینین اولغونلوقلا باشا چاتماسیندان دویدوغو ممنونیتی دیله گتیردی.
کیمسه‌نین سئچکی نتیجه‌لرینه کؤلگه سالماماسینی ایسته‌ین اردوغان، بو نتیجه‌لرین 90% لیک رکورد قاتیلیم ایله بوتون دونیایا بیر دموکراسی درسی اولدوغونو وورغولاییب.
پرزیدنت اردوغان، اؤزونو تبریک ائدن بوتون اؤلکه‌لرین لیدرلری ایله خالق‌لارینا میننتدارلیغینی بیلدیریب.
میللتین سئچکی نتیجه‌لری بیر ایستیقامت گؤستردیگینی ایفاده ائدن اردوغان، کامپانیا‌لار زامانی گرگین‌لیک و اینجیک‌لیک‌لرین آرخادا بوراخیلماسینی ایسته‌دی.
تورکیه‌نین هر ساحه‌ده داها دا ایره‌لی گئتمه‌سی اوچون موباریزه‌نین گئجه گوندوز داوام ائدجگینی بیلدیرن اردوغان، کئچمیشده هر هانسی بیر سببله باشقالاشدیریلان هر کسین دموکراسی‌نین بوتون ایمکانلاریندان‌ ایستیفاده ائتمه‌یه داوام ائده جگینی بیلدیریب.
مجلیس ایله امکداش‌لیق ایچینده یئنی سیستمین (پرزیدنت حکومت سیستمی) لازیم اولدوغو آنایاسا دییشیک‌لیک‌لره بیر آن اول باشلاناجاغینی بیل‌دیرن اردوغان، حقوق و آزادلیق‌لار ساحه‌سینده یئنی آچیلیملار ائتمکده قرارلی اولدوق‌لاری دا وورغولاییب.
